《罗浮行送钟文毓归博罗》
明代·祁顺

亭亭罗浮山，屹立南海东。根盘五百里，翠结千万重。

美人家在罗浮下，淑气钟来独清洒。胸中今古无端倪，笔底江河任倾泻。

十年两度游帝京，献赋未遂平生情。飘然束书便归去，重入青山寻旧盟。

吾家与君相咫尺，话别都门思何极。寄书直抵梅花村，细向山灵问消息。

山川为国生贤才，肯容久住山之隈。云霄有路须早来，期尔同步黄金台，当见罗浮山色增崔嵬。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。